# НАРОДНО ЧИТАЛИЩЕ „РАЗВИТИЕ -1928г.“с.СОКОЛОВО ОБЛ. БУРГАСКА

**ОТЧЕТ**

**За културните събития в народно читалище**

**„Развитие1928 „год За 2021 г.**

В народно читалище Развитие 1928г . културните събития през 2021 год . преминаха под знака на ковид епидемията.

Те са съобразени със изискванията за безопасност-използват се дезинфектанти и маски а в библиотеката, съгласно писмо на РЗИ върнатите книги от читателите престояват 14 дни преди да се поставят на рафтовете с книги.

Културните мероприятия през 2021 год започнаха по обичайния културен календар. Те основно се провеждаха в пенсионерския клуб на селото. На 21 януари се отпразнува Бабин ден с пресъздаване на народния ритуал с поливане на бабата и общото веселие на всички жени. Празника на Трифон Зарезан също бе отбелязан с празнично тържество, в което участие взеха повече мъже. На 1 ви март жените от селото изплетоха мартеници за здраве и посрещане на пролетта.С тези мартеници бяха закичени хора от селото. В библиотеката се събраха децата и изплетоха уникални мартеници.Те останаха като експонати в библиотеката . Отбелязан беше и трети март-националния празник на страната със кратка беседа на председателката на пенсионерския клуб – Василка Меретева-бивша учителка в училището на селото.След това възрастните жени изпълниха революционни песни. Празника на жената бе отбелязан с тържество за жените от селото , организиран и с помощта на кметството, и при спазване на ковид мерките. За съжаление след осмомартенския празник Кмета на селото обяви, че поради карантина за Ковид се затварят пенсионерските клубове, с цел опазване здравето на възрастното население.

Празника на славянската писменост и култура 24 май е приет и за празник на читалището. Той беше отбелязан като от членовете на читалището се изработиха венци от чемшир и пролетни цветя. След това венците бяха закачени на вратите на кметството и на читалището.

Всяко лято има детска библиотека за учениците във ваканция На нея се провеждат занимания при спазване на ковид мерките. Повечето от тях носеха списъците с книги които трябваше да прочетат през лятото . Част тях бяха изпълнени със съвсем малки изключения. Голяма помощ оказа наличието на компютър в библиотеката, с който стихотворенията от списъците на учениците бяха разпечатани им бяха раздадени. Младите жители на селото посещаваха читалнята на библиотеката за да разглеждат богатата сбирка от енциклопедии с които тя разполага.

Неусетно лятната ваканция свърши, но с това посещенията в библиотеката на учениците не спряха. Започна есен в библиотеката.За съжаление закриването на училището в село силно ограничи посещенията на ученици, защото те учат в Карнобат и повече ползват градската библиотека.Все пак през есента на 2021 посещенията в библиотеката не секнаха. Някой от читателите са много редовни и ползват библиотечния фонд, който се обогати с много нови книги след участието на читалището в конкурс за европейски проект „Българските библиотеки съвременни центрове за четене и информираност".Книгите са подбрани за читатели от различна възраст и различни интереси.Те са с високо качество и художествена стойност.

В библиотеката постъпват нови книги и дарения-през 2021г дарение направи Пенка Стоянова –Стойчева Спиридонова , Маргарита Паскалева –със книги за родния край ,

които са ценна придобивка към книгите в библиотеката и подпомагат краезнанието като една от нашите задачи при провеждане на сбирките със младите читатели. При провеждане на инициативи от страна на кмета , членовете на читалището взеха дейно участие- да почистим България за един ден.

На 16 септември 2021 след проведена организация млади и стари членове на читалището и местни хора взеха чували и сложиха ръкавици , за да почистят отпадъците по улиците на Соколово. Особенно замърсен беше района около чешмите на селото от които идват хора от други населени места да пълнят вода. След тях остава много боклук и празни пластмасови шишета. Бяха събрани много чували със смет и изхвърлени в контейнерите, а след това имаше почерпка за участниците.

Със настъпване на есента повечето мероприятия се провеждаха на закрито.При спазване на противоепидемичните мерки се отбелязаха Никулден-и Коледа .На Никулден по стара традиция имаше гощавка със дарен шаран от местен язовир в пенсионерския клуб, а след Коледа коледарите посетиха ограничен брой къщи за да се спазят ковид мерките.

За нашата дейност голям принос имат Василка Меретева-организатор и деен участник в пенсионерския клуб на селото, членовете на клуба, които са участници в мероприятията на читалището и изпълнението на културния календар, кмета на селото Неждет Алиейдин, който ни помага при всички наши мероприятия, и има пряко отношение към дейността на читалището.

Надяваме се през 2022 г. ковид епидемията да отмине за да може дейността на Читалището в с. Соколово да продължи да се разраства, за да се запази българския дух и съзнание в местното население и да приобщим още нови членове за да обхванем повече хора към нашето дело.

с.Соколово

25.01.2022 Подпис…………………

Теодор Трайков-председател на читалищното настоятелство

Подпис……………………

Драгомира Йорданова-читалищен секретар